projecte-aina/catalan_government_crawling huggingface dataset:
El Govern ha aprovat avui el decret dels òrgans de participació comunitària en el sistema sanitari públic de Catalunya.
L'objectiu és desenvolupar el Consell de Salut de Catalunya i els consells de participació territorial de salut per tal de garantir que la participació ciutadana esdevé un eix central en el sistema sanitari.
En aquest sentit, el decret defineix, entre altres punts, la composició, les funcions, i el règim de funcionament del Consell de Salut i dels consells de participació de les regions sanitàries i dels sectors sanitaris.
Amb aquest decret es desplega, en la seva totalitat, la participació comunitària dins del sistema sanitari.
El Consell de Salut és l'òrgan central de participació comunitària, i els consells de participació de les regions sanitàries i dels sectors sanitaris són els òrgans de participació comunitària territorial, tots ells adscrits al Departament de Salut.
En el sistema de salut, la interacció i la confiança entre totes les administracions i tots els agents és essencial i en aquest context, el desplegament d'òrgans de participació comunitària esdevé un eix central del sistema.
I d'altra banda, el Govern també ha aprovat avui el decret pel qual es regulen els òrgans de direcció, d'assessorament i de consulta i participació en l'àmbit de salut pública següents: el Consell Assessor de Salut Pública; el Consell Consultiu de Salut Pública; la Comissió Directora de Seguretat Alimentària; el Comitè Científic Assessor de Seguretat Alimentària; el Consell de Salut Laboral, i els consells territorials consultius i de coordinació de salut pública.
El decret defineix les funcions, la composició i les normes de funcionament d'aquests òrgans.
El Programa de prevenció, control i atenció al virus d'immunodeficiència humana (VIH), les infeccions de transmissió sexual (ITS) i les hepatitis víriques (HV) és un instrument institucional integrat a l'Agència de Salut Pública de Catalunya per a la planificació, el disseny i la implementació de mesures per a la prevenció i el control d'aquestes malalties.
La finalitat del programa és establir un marc comú de cooperació i actuació entre les principals unitats directives, òrgans i entitats del Departament de Salut amb funcions en aquests àmbits amb l'objectiu de disminuir la incidència d'aquestes infeccions i millorar l'atenció a les persones afectades.
Més informació: Ordre SLT/192/2017, de 3 d'agost, per la qual es crea el Programa de prevenció, control i atenció al virus d'immunodeficiència humana, les infeccions de transmissió sexual i les hepatitis víriques.
Centre d'Estudis Epidemiològics sobre les ITS i Sida de Catalunya
El Pla Interdepartamental i Intersectorial de Salut Pública (PINSAP) de la Generalitat de Catalunya és una iniciativa alineada amb les recomanacions de l'Organització Mundial de la Salut (OMS) per impulsar la salut des de tots els àmbits de l'acció del Govern i la societat, és a dir "salut a totes les polítiques".
Un dels desenvolupaments del PINSAP dins del sistema sanitari és el projecte ComSalut (Comunitat i Salut), que pretén impulsar la reorientació del sistema sanitari cap a la promoció de la salut i la salut comunitària, així com la lluita contra les desigualtats i la promoció de les polítiques públiques saludables en l'àmbit local.
Un any mes s'ha convocat al DOGC el curs per a l'obtenció del títol de diploma de postgrau en salut pública, per a l'edició 2020-2021, organitzat per la UPF Barcelona School of Management, centre adscrit a la Universitat Pompeu Fabra, el Departament de Salut, mitjançant la Secretaria de Salut Pública de Catalunya, i l'Agència de Salut Pública de Barcelona.
Aquest curs va adreçat especialment a les persones que desenvolupin o vulguin desenvolupar tasques professionals relacionades amb l'àmbit de la salut pública o de l'atenció primària de la salut.
Poden participar en el curs les persones titulades o graduades en l'àmbit de la salut (medicina, infermeria, biologia, veterinària, farmàcia, etc.), de les ciències ambientals, de l'estadística, de l'economia, de la sociologia, de la química...,
El diploma de postgrau en salut pública té un valor acadèmic de trenta crèdits ECTS (European Credit Transfer System) i s'estructura en les deu unitats següents: organització de la salut pública, estadística, epidemiologia, disseny d'estudis, vigilància de la salut pública, epidemiologia de les malalties transmissibles, protecció de la salut, promoció de la salut, salut comunitària, salut laboral i determinants socials.
Les deu unitats s'imparteixen repartides de manera consecutiva en els tres trimestres del curs per tal de facilitat la conciliació del curs amb la vida laboral.
La unitat de disseny d'estudis és transversal i es du a terme durant tot el curs acadèmic.
L'alumnat disposa de material creat específicament per al curs i que l'ha d'ajudar a adquirir els coneixements necessaris per poder desenvolupar les activitats pràctiques i avaluadores que es plantegin.
Tant els continguts com les activitats són conduïdes per professorat expert, a través de fòrums, que enriqueixen tot el procés d'ensenyament i aprenentatge.
Les persones que acreditin treballar a l'Administració de la Generalitat de Catalunya, als ens locals de Catalunya i al sector públic desenvolupant tasques en l'àmbit de la competència pròpia de la salut pública catalana, tenen dret a un preu bonificat de 2.700 euros, és a dir, a una bonificació en el preu del 10%.
Aquest postgrau està acreditat per l'Escola Nacional de Sanitat.
Els vicerectors catalans es comprometen a incloure'n continguts transversals en els currículums, d'acord amb la visió del PINSAP
Les Universitats catalanes comptaran amb una estratègia conjunta per integrar matèries relacionades amb la salut i els seus determinants extrasanitaris en tots els plans d'estudis i currículums docents.
És el camí que s'ha iniciat en un fòrum constituït per tots els vicerectors i vicerectores de les universitats catalanes, reunits el passat dimecres, 31 de gener, a la Casa de la Convalescència- Universitat Autònoma de Barcelona (UAB).
La trobada, a instàncies de l'Agència de Salut Pública, parteix de la Comissió Tècnica Transversal Integrar la salut en el plans i currículums escolars, universitaris i professionals, emmarcada en el Pla Interdepartamental i Intersectorial de Salut Pública (PINSAP).
La d'aquest dimecres ha estat la primera reunió amb els vicerectors/es, responsables dels canvis curriculars en les respectives universitats, així com també de l'oferta de formació extracurricular que pot impulsar aquesta iniciativa, com cursos d'estiu o itineraris monogràfics.
El secretari de Salut Pública de la Generalitat, va demanar a les Universitats implicació perquè els plans curriculars adoptin continguts amb visió moderna de salut en totes les polítiques.
Joan Guix va apuntar que molts dels àmbits en què ja treballen les Universitats, com la sostenibilitat o la igualtat de gènere, tenen repercussions positives per a la salut i la qualitat de vida de les persones i va proposar una línia de treball conjunt universitats-administracions que permeti desplegar en el mig i llarg termini aquesta perspectiva.
La trobada la va presidir també la rectora de la UAB, Margarida Arboix, qui es va comprometre amb el projecte —del qual en va desgranar els nivells d'implementació possibles-, i va encoratjar a la comissió tècnica del PINSAP a seguir impulsant-lo.
Arboix va apuntar que es valorarà la possibilitat d'incloure la perspectiva de salut com a criteri avaluable en els treballs de fi de grau, entre d'altres.
I es va comprometre a buscar la implicació de les agències de qualitat universitària i plantejar formalment la qüestió en els fòrums pertinents del Consell Interuniversitari de Catalunya i de l'Associació Catalana d'Universitats Públiques.
L'últim diumenge de setembre se celebra el Dia Internacional de les Persones amb Sordesa promogut per la Federació Mundial de Persones Sordes (WFD).
Aquesta data té com a objectius la conscienciació i sensibilització socials davant les necessitats de les persones amb sordesa i la importància de la creació de programes que permetin la inclusió d'aquestes persones en tots els àmbits de la societat.
Una de les reivindicacions principals fa referència a la implantació de programes que permetin la detecció i tractament primerencs de la hipoacúsia en els infants.
Des del Programa d'hipoacúsia neonatal es vetlla per a la realització d'una prova de detecció de la hipoacúsia al naixement a tots els infants nascuts a Catalunya.
A través d'una prova de procediment senzill i que no genera cap molèstia al nadó, el Programa permet detectar un possible dèficit auditiu els primers mesos de vida.
En cas que es confirmi la presència d'un resultat alterat en les proves de detecció, aquests infants són enviats a la Unitat de Referència d'Hipoacúsia per a la confirmació diagnòstica, el tractament i el seguiment.
Durant l'any 2019 es van diagnosticar d'hipoacúsia 95 infants, 60 nens i 35 nenes.
L'abordatge precoç del dèficit auditiu permet que l'infant tingui un desenvolupament intel·lectual, emocional i social adequat.
En els darrers anys, la cobertura del programa, que inclou les xarxes pública i privada, ha seguit una línia ascendent.
L'any 2019 s'ha dut a terme el cribratge auditiu al 85,4% dels nadons nascuts a Catalunya, mentre que l'any 2017 la prova es va realitzar a un 79,6% dels nadons.
L'objectiu del programa és assolir un 100% de cobertura en els propers anys.
La pandèmia per Covid-19 ha suposat un repte afegit pel Programa d'hipoacúsia neonatal.
Gràcies a la col·laboració i implicació de centres maternals, professionals i famílies, el cribratge auditiu en nadons s'ha pogut continuar duent a terme malgrat els nombrosos canvis organitzatius en l'àmbit sanitari.
També en el marc de la pandèmia, la reobertura dels centres educatius ha posat de manifest els requeriments dels nens i nenes amb dèficit auditiu en relació a les mesures de protecció.
L'ús generalitzat de mascaretes que impedeixen la visió de la boca ha suposat una dificultat afegida per aquests infants.
Per aquest motiu, des dels Departaments d'Educació i Salut, es treballa en la recerca de solucions adequades com l'ús de dispositius de protecció facial transparents.
Malgrat les enormes dificultats que ha comportat la pandèmia, cal aprofitar les oportunitats de millora que se'n deriven.
Per una banda, la importància de seguir treballant per potenciar la sensibilització social davant les necessitats de les persones amb hipoacúsia.
Per l'altra, adquirir consciència per tal les mesures que s'estan adoptant en el context actual, incloguin tots els infants i no suposin un greuge per les persones amb sordesa.
L'endometriosi és una malaltia crònica en la qual l'endometri, que és el teixit que recobreix l'úter, creix i s'implanta fora de la cavitat original.
És la malaltia ginecològica més freqüent i els símptomes principals són el dolor pelvià i abdominal.
Sovint es retrassa el seu diagnòstic entre 5 i 9 anys perquè pot ser assimptomàtica, per diagnòstics errònis per desconeixement de la malaltia o perquè es dona poca importància a la simptomatologia per la falsa creença que la regla té que ser dolorosa.
Es tracta d'una malaltia benigna que pot tenir un impacte en la qualitat de vida de les dones que la pateixen i afecta 1/10 dones entre 15 i 50 anys.
Pot influir sobre diferents àmbits:
Per tal de contribuir al coneiement de la malaltia i no retardar el seu diagnòstic, des del Servei de Salut Maternoinfantil de l'Agència de Salut Pública de Catalunya/Departament de Salut, hem elaborat uns fulletons informatius per la ciutadania, i de suport als professionals sanitaris en la seva tasca d'educació per la salut.
La COVID-19 està causant una triple crisi sanitària, econòmica i social.
En aquest espai volem identificar i oferir un recull d'iniciatives comunitàries/xarxes de suport existents o emergents a Catalunya que han sorgit per donar respostes a les necessitats derivades d'aquesta situació, i compartir diversos recursos d'interès relacionats amb la salut comunitària en el context de la COVID-19.
Un espai en el marc de l'Alianza de Salud Comunitaria per compartir experiències en el context de la COVID-19.
Entra-hi i fes la teva aportació
Plataforma ciutadana que facilita la cooperació de diverses entitats per donar resposta a la crisi.
Cerca connectar les persones grans que estan soles i enfortir-ne els vincles amb la comunitat.
Projecte participatiu per recollir coneixement generat en xerrades i esdeveniments, compartir documentació, explorar connexions, relacionar entre els debats i l'activitat i cartografiar actors.
Xarxes solidàries per ajudar les persones que ho necessitin en tasques com anar a comprar o fer companyia, o per recopilar i posar a l'abast del veïnat informacions i iniciatives que puguin ser útils mentre duri la pandèmia.
Recull de contactes i iniciatives de col·laboració per a veïns i veïnes aïllats pel confinament, elaborat per l'entitat social Catnova.
Projecte col·lectiu per a la construcció d'un mapa col·laboratiu i d'un banc de recursos online sobre les iniciatives solidàries davant la crisi de la COVID-19.
Agència de Salut Pública de Barcelona.
Direcció General de Salut Pública i Participació.
Guia per a realitzar reunions online satisfactòries.
Repositori d'eines digitals per al treball online
Amb la reobertura de les escoles i l'inici de les activitats de lleure d'estiu, Salut Pública recorda que és molt recomanable tenir el calendari vacunal al dia.
Així es poden evitar les malalties més freqüents i greus que hi ha al nostre medi enfront de les quals hi ha vacuna.
A més durant els propers mesos es recuperaran les vacunes que no s'han pogut administrar durant el confinament.
Aquest espai, recull una selecció no exhaustiva d'informació científica rellevant sobre el SARS-CoV-2 a mesura que va emergint.
Amb la rapidesa que avança la pandèmia també ho fan els estudis i la recerca sobre el virus, que produeix una gran quantitat d'informació que es modifica ràpidament amb noves evidències.
És per això que una part de la informació enllaçada aquí pot haver quedat superada en el moment en què la consulteu.
El Departament de Salut ha donat suport i assessorat l'elaboració del llibre destinat a famílies amb pocs recursos econòmics amb l'objectiu de guiar-los en la preparació d'àpats saludables, a un preu molt assequible
Es publiquen coincidint amb la celebració el dia 1 d'octubre del Dia Mundial de l'Envelliment Saludable.
La sordceguesa és una doble discapacitat que afecta prop de 3.000 catalans.
Hi ha espectacles adaptats per a persones amb aquesta discapacitat, però molt pocs pensats i creats en aquest context.
El conseller Boi Ruiz signa un conveni per facilitar la donació d'aliments, reduir el malbaratament alimentari i formar els voluntaris que treballen en aquest àmbit.
L'entitat humanitària fa una crida a la ciutadania, el món empresarial, l'administració i altres agents socials i econòmics en favor d'aquesta causa.
L'ASPCAT hi col·labora facilitant serveis i suport tècnic.
El dia 27 i 28 de març va tenir lloc al Palau Macaya de Barcelona una reunió internacional en el marc del projecte ISCH COST Action IS1103 Adapting European health systems to diversity (ADAPT), amb 25 participants.
"Si els determinants de la salut són majoritàriament socials, les solucions hauran de ser socials."
El projecte COMSalut, comunitat i salut, parteix de la base que un 80% dels determinants de la salut són fora del sistema sanitari.
Per tant, per tal de millorar la salut de les persones i les comunitats calen abordatges comunitaris, que complementin l'atenció individual a les persones.
COMSalut pretén impulsar la reorientació del sistema sanitari cap a la promoció de la salut i la salut comunitària, així com la lluita contra les desigualtats i la promoció de les polítiques públiques saludables en l'àmbit local ( PINSAP ).
Els objectius del programa són els següents:
El programa implica directament, en l'àmbit local, els professionals pertanyents als àmbits següents:
Atenció primària i comunitària.
Amb la reorientació del seu catàleg de serveis cap a la promoció de la salut, la salut comunitària, la clínica basada en l'evidencia ( projecte Essencial ) i la desmedicalització de la vida ( prescripció social ).
Els proveïdors dels centres de salut COMSalut tenen un contracte específic amb el CatSalut que legitima aquest model nou.
Equips de salut pública territorials.
Esdevenen els coordinadors o facilitadors del procés metodològic de salut comunitària a cada barri, i asseguren que els recursos que l'Agència de Salut Pública de Catalunya posa a disposició per a la salut comunitària arriben al barri, enllaçant recursos amb actius del barri, etc.
És l'agent clau donat que és el responsable de la salut de la comunitat, amb capacitat i poder real de treballar per a la millora dels determinants socials de la comunitat
Veïns, veïnes i entitats del barri com a protagonistes del procés.
Comunitat i salut: atenció primària i comunitària.
Presentacions; 2016 juny 2; Barcelona.
Consorci de Salut i Social de Catalunya.
Els estudis científics duts a terme fins ara semblen demostrar l'origen zoonòtic de virus i plantegen dues possibles alternatives d'evolució / selecció natural.
La realització d'estudis moleculars comparatius amb altres coronavirus coneguts i la trobada d'agents amb similituds genètiques en espècies salvatges (ratpenat i pangolí), no solament determina la possible adquisició de característiques de patogenicitat de forma natural, sinó que permet establir les dues teories més probables de l'origen de la pandèmia:
D'altra banda, es descriuen les característiques (principalment de la regió que facilita la unió del virus a l'ACE2 humà) que refuten la idea d'una manipulació intencionada de l'agent o una possible fugida d'un laboratori de recerca, tot i així, cal anar amb cautela fins que es trobi la resposta a la incògnita.
Cal desxifrar les circumstàncies en què el nou agent va creuar la barrera de l'espècie i com es va desenvolupar la selecció natural és crucial, ja que no solament permetrà el desenvolupament de vacunes i fàrmacs per combatre la malaltia, sinó que ajudarà a prevenir futurs esdeveniments pandèmics.
Encara que el SARS-CoV-2 s'ha detectat en aerosols, fins ara no se n'havia demostrat la transmissió en casos humans.
En aquest treball se suggereix que va poder succeir en un restaurant atapeït i poc ventilat, durant una celebració en què hi havia divuit grups no relacionats en un mateix saló.
S'analitza un brot en un restaurant de la Xina en el qual es van produir nou casos secundaris en tres famílies no relacionades, situades a la mateixa taula i taules adjacents al cas índex, el dia de l'any nou xinès, tot i que no va afectar a altres 68 comensals asseguts en altres quinze taules ni als cambrers.
Es van simular les condicions idèntiques a les del dia en què es va produir la transmissió de la infecció.
Mitjançant uns registres de vídeo es van situar maniquins al lloc dels comensals i fonts de calor (persones, plats de menjar, en les mateixes posicions), així com ventiladors i extractors de fum.
Mitjançant un traçador de gas es va observar la dispersió de l'aire exhalat pel cas índex.
Es van dur a terme diverses simulacions amb un programa de dinàmica de fluids (el mateix que es va utilitzar en el brot de la SARS de 2003) que van corroborar la transmissió observada, fet que recolza que aquesta realment va poder produir-se per la inhalació d'aerosols.
La figura mostra la disposició de les taules al restaurant i la dinàmica de l'aire exhalat pel cas índex (maniquí violeta); els casos secundaris estan representats pels maniquins vermells i els no infectats en daurat.
La transmissió de la mare al fill en els casos en què passa, es produeix pel contacte proper entre ells després del naixement (1).
La transmissió vertical del coronavirus SARS-CoV-2, en principi seria molt poc probable, atès que no és possible trobar el virus en les mostres del líquid amniòtic, ni en el cordó umbilical ni a la llet materna (2,3), encara que recentment se n'han observat alguns casos, per la qual cosa seria possible (4,5).
Dong descriu les característiques d'un nadó d'una dona amb la COVID-19, en el qual s'objectiven anticossos IgM en néixer.
En aquest cas, la data d'inici de símptomes de la mare va ser en la setmana 24 de gestació i al cinquè dia des de l'inici de símptomes va ingressar per pneumònia.
Se li va practicar una cesària a la setmana 37 i va donar a llum a una nena normopès (3.120 gr) i amb una bona valoració APGAR (9 punts).
Durant la cesària la mare portava mascareta N95 i no va agafar la nounada després del part.
La nena era asimptomàtica en néixer i immediatament es va procedir a fer la quarantena.
Es va mesurar el títol d'anticossos de la nounada a les dues hores en què presentava uns nivells alts tant d'IgG com d'IgM.
La bioquímica va mostrar paràmetres d'inflamació i lesió hepàtica, també es van observar una elevació de les citocines i leucocitosi, amb una radiografia normal.
Se li van dur a terme cinc PCR diagnòstiques pel coronavirus SAR-CoV-2 des de les dues hores del naixement fins als setze dies que van ser totes negatives.
Els IgG i IgM van romandre elevats als catorze dies del naixement.
Aquest estudi suggereix una possible transmissió vertical després de l'exposició del fetus al virus durant els 23 dies intrauterins previs al part, atesa l'elevació del títol d'IgM de la nounada a les dues hores del part, ja que aquest tipus d'anticossos no són capaços de travessar la placenta i solen aparèixer a partir dels dos o tres dies després de la infecció.
Tot i que no es pot descartar la transmissió durant el part, l'estricte control de la infecció efectuat durant el part i també després i l'anàlisi de la mostra vaginal negativa podrien disminuir les probabilitats d'aquesta via.
Altres indicadors indirectes de la infecció intrauterina serien els paràmetres bioquímics d'inflamació i lesió hepàtica (4).
El segon article publicat en aquest sentit es tracta d'una sèrie de sis dones embarassades malaltes de la COVID-19 ingressades en el moment del part en un hospital de Wuhan.
A les sis dones se'ls va recollir mostres de sèrum en el moment del part i també es va recollir sèrum i mostra nasofaríngia als nadons quan van néixer.
Es va dur un estricte control de la infecció durant la cesària i després del naixement dels nounats van ser aïllats.
Les mostres nasofaríngies i de sèrum dels nounats van ser negatives per a la RT-PCR.
Tots els sis nounats van tenir anticossos en sèrum i dos d'ells van tenir IgG i IgM elevats després de la cesària.
Les mares d'aquests nadons també tenien aquests anticossos elevats.
Cap dels nadons va presentar cap símptoma (5).
Resultats i reptes per la seva eliminació.
La infecció pel Virus de l'hepatitis C representa una carga de malaltia important a nivell global i també a Catalunya.
L'absència de vacuna i el fet que sigui una infecció silent presenta reptes a nivell de prevenció i detecció precoç.
Per altra banda, els avenços importants en els últims anys en relació al tractament permeten, que l'OMS hagi establert l'objectiu d'eliminar la infecció a nivell mundial l'any 2030, com un problema important de salut pública.
El passat 3 d'agost s'ha publicat la creació del nou Programa de prevenció, control i atenció al virus d'immunodeficiència humana, les infeccions de transmissió sexual i les hepatitis víriques.
Com a marc per presentar i impulsar la part d'hepatitis del programa s'ha organitzar una matinal per revisar les accions dutes a terme a Catalunya, plantejar els reptes encara existents i les línies futures d'actuació.
La matinal se celebrarà el proper dia 22 de setembre amb el títol de " Polítiques de salut pública en hepatitis C a Catalunya.
Resultats i reptes de futur per a la seva eliminació ".
Aquestes activitats s'han organitzat conjuntament amb ISGlobal i compten amb el suport de Gilead
Data: 22 de setembre 2017 de 9.00 a 14.00 h
Lloc: Departament de Salut - Edifici Pavelló Ave Maria Sala d'actes